
SANCTISSIMI DOMINI NOSTRI PII DIVINA PROVIDENTIA 
PAPAE X 


IN QUINQUAGESIMO NATALI SACERDOTII SUI 


EXHORTATIO AD CLERUM CATHOLICUM, 


DILECTI FILII 
SALUTEM ET APOSTOLICAM BENEDICTIONEM. 


Haerent animo penitus, suntque plena formidinis, quae gentium Apostolus ad 
Hebraeos scribebat!), quum illos commonens de obedientiae officio praepositis debitae, 
gravissime affirmabat: Ipsi enim pervigilant, quasi rationem pro ani- 
mabus vestris reddituri. Haec nimirum sententia si. ad omnes pertinet, quotquot 
in Ecclesia praesunt, at maxime in Nos cadit, qui, licet impares, supremam in ea aucto- 
ritatem, Deo dante, obtinemus. Quare noctu atque interdiu sollicitudine affecti, meditari 
atque eniti non intermittimus quaecumque ad incolumitatem faciant et incrementa domi- 
nici gregis. Inter haec unum praecipue Nos occupat: homines sacri ordinis eos omnino 
esse, qui pro muneris officio esse Oebent. Persuasum enim habemus, hac maxime via 
de religionis statu bene esse laetiusque sperandum. Idcirco, statim ut Pontificatum ini- 
vimus, quamquam, universitatem cleri contuentibus, multiplices eius laudes elucebant, 
tamen venerabiles fratres catholici orbis Episcopos impensissime hortandos censuimus, 
ut nihil constantius nihil efficacius agerent, quam ut Christum formarent in iis, qui for- 
mando in ceteris Christo rite destinantur. Sacrorum autem Antistitum quae fuerint in 
hac re voluntates probe novimus. Novimus qua providentia, qua navitate in excolendo 
aò virtutem clero assidue connituntur: oe quo illis non tam laudem impertivisse, quam 
gratias palam habuisse libet. 

At vero, quum ex huiusmodi Episcoporum curis iam plures e clero gratulamur 
caelestes concepisse ignes, unde óáratiam Dei, ex impositione manuum presbyterii su- 
sceptam, vel resuscitarunt vel acuerunt; tum aóhuc conquerendum superest, alios quos- 
dam per diversas regiones non ita se probare, ut in ipsos tamquam in speculum, prout 
dignum est, plebs christiana coniiciens oculos, sumere possit quod imitetur. Ad hos 
porro cór Nostrum per hasce litteras patere volumus; videlicet ut cor patris, quod in 
conspectu aegrotantis filii anxia palpitat caritate. Hac igitur saudente, hortationibus 
Episcoporum hortationes addimus Nostras: quae, quamvis eo spectent potissimum ut 
devios torpentesve a0 meliora revocent, tamen etiam ceteris admoveant velimus incita- 
menta. Commonstramus iter quo quisque studiosus in dies contendat ut vere sit, qualem 
Apostolus nitide expressit, homo Dei !), iustaeque expectationi Ecclesiae respondeat. 
Nihil plane inauditum vobis aut cuiquam novum dicemus, sed quae certe commeminisse 
omnes oportet: spem autem indit Deus, vocem Nostram fructum non exiguum esse 
habituram. Id equidem flagitamus: Renovamini... spiritu mentis vestrae, 
et induite novum hominem, qui secundum Deum creatus est in iusti- 
tia, et sanctitate veritatis2): eritque hoc a vobis in quinquagesimo sacerdotii 
Nostri natali pulcherrimum acceptissimumque munus. Quumque Nos, in animo con- 
trito et spiritu humilitatis3), exactos in sacerdotio annos recogitabimus Deo; 
quidquid humani dolendum sit, videbimur quodammodo expiare, admonendo vos et 
cohortando ut ambuletis digne Deo per omnia placentes4). Qua tamen in 
hortatione, non vestras tantum utilitates tuebimur, sed communes etiam catholicarum 
gentium; quum aliae ab aliis dissociari nequaquam possint. Etenim non eiusmodi est 
sacerdos, qui bonus malusve uni sibi esse queat; sed eius ratio et habitus vitae sane 
quantum habet consequentis effectus in populum. Sacerdos reapse bonus ubi est, quale 
ibi donum et quantum est! 

Hinc porro, dilecti filii, hortationis Nostrae exordium capimus, ut vos nimirum 
ad eam vitae sanctimoniam, quam dignitatis gradus postulat, excitemus. Quicumque enim 
sacerdotio potitur, eo non sibi tantum, sed aliis potitur: Omnis namque Pontifex 
ex hominibus assumptus, pro hominibus constituitur in iis, quae 
sunt ad Deum5). Idipsum et Christus indicavit, qui ad significandum quo demum 
actio sacerdotum spectet, eos cum sale itemque cum luce comparatos voluit. Lux ergo 
mundi, sal terrae, sacerdos est. Neminem sane fugit iO praecipue fieri christiana veritate 
tradenda: at vero quem pariter fugiat, institutionem eiusmodi pro nihilo fere esse, si, 
quae sacerdos verbo tradat, exemplo suo non comprobet? Qui audiunt, contumeliose 
ii quidem, sed non immerito obiicient: Confitentur se nosse Deum, factis 
autem negant); doctrinamque respuent, nec sacerdotis fruentur luce. Quam ob rem 
ipse Christus, factus sacerdotum forma, re primum, mox verbis docuit: Coepit lesus 
facere, et docere?) Item, sanctimonia posthabita, nihil admodum sacerdos sal terrae 
esse poterit; corruptum enim et contaminatum integritati minime aptum est conferendae: 
unde autem sanctitas abest, ibi corruptionem inesse oportet. Quapropter Christus, eam- 
dem insistens similitudinem, sacerdotes tales sal infatuatum dicit, quod ao nihilum 


1) | Tim. VI, 11. ?) Ephes. IV, 23, 24. 3) Dan. HI, 39. 4) Coloss. I, 10. 5) Hebr. V, 1. 5 Tiy 
I, 16. 7?) Act. I, 1. 

valet ultra, nisi ut mittatur foras, atque adeo conculcetur ab homi- 
nibus 1). 

Quae quidem eo apertius patent, quod sacerdotali munere haud nostro nos 
fungimur nomine, sed Christi lesu. Sic nos, inquit Apostolus, existimet homo ut 
ministros Christi, et dispensatores mysteriorum Dei2): pro Christo 
ergo legatione fungimur?3) Hac nempe de causa Christus ipse, non ad servorum, 
sed ad amicorum numerum nos aóscripsit: lam non dicam vos servos... Vos 
autem dixi amicos: quia omnia quaecumque audivi a Patre meo, 
nota feci vobis... Elegi vos, et posui vos ut eatis, et fructum affera- 
tis4). Est igitur nobis persona Christi gerenda: legatio vero ab ipso data sic obeunda, 
ut quo ille intendit, eo nos pertingamus. Quoniam vero idem velle idem nolle, 
ea demum firma amicitia est; tenemur, ut amici, hoc sentire in nobis, quod et 
in Christo Iesu. qui est sanctus, innocens, impollutus5): ut legati ab eo, de- 
bemus doctrinis eius ac legi conciliare fidem hominum, easdem nimirum nos ipsi primum 
servantes: ut potestatis eius participes ad animos vinculis culparum levandos, conari 
nos omni studio oportet ne illis implicemur. At maxime ut ministri eius in praecellen- 
tissimo sacrificio, quod perenni virtute pro mundi vita innovatur, debemus ea animi 
conformatione uti, qua ille ad aram crucis seipsum obtulit hostiam immaculatam Deo. 
Nam si olim, in specie sollummodo ac figura, tanta a sacerdotibus postulabatur sancti- 
tas; ecquid a nobis, quum victima est Christus? Quo non oportet igitur esse 
puriorem tali fruentem sacrificio? quo solari radio non splendi- 
diorem manum carnem hanc dividentem? os quod iani spiritali 
repletur, linguam quae tremendo nimis sanguine rubescit?9) Perapte 
S. Carolus Borromaeus, in orationibus ad clerum, sic instabat: »Si meminissemus, ði- 
lectissimi fratres, quanta et quam digna in manibus nostris posuerit Dominus Deus, 
quantam istiusmodi consideratio vim haberet að nos impellendum ut vitam ecclesiasticis 
hominibus óignam Ouceremus! Quid non posuit in manu mea Dominus, quando proprium 
Filium suum unigenitum, sibi coaeternum et coaequalem, posuit? In manu mea posuit 
fhesauros suos omnes, sacramenta et gratias; posuit animas, quibus illi nihil est carius, 
quas sibi ipsi praetulit in amore, quas sanguine suo redemit: in manu mea posuit cae- 
lum, quod et aperire et claudere ceteris possim... Quomodo ergo adeo ingratus esse 
potero tantae Oignationi et dilectioni, ut peccem contra ipsum? ut illius honorem offen- 
dam? ut hoc corpus, quod suum est, inquinem? ut hanc dignitatem, hanc vitam, eius 
obsequio consecratam, maculem ?« 

Ad hanc ipsam vitae sanctimoniam, de qua iuvat paulo fusius dicere, magnis 
Ecclesia spectat perpetuisque curis. Sacra idcirco Seminaria instituta: ubi, si litteris ac 
doctrinis imbuendi sunt qui in spem cleri adolescunt, at simul tamen praecipueque ao 
pietatem omnem a teneris annis sunt conformanói. Subinde vero, dum ipsa candidatos 
diuturnis intervallis graóatim promovet, nusquam, ut mater sedula, hortationibus de 
sanctitate assequenda parcit. lucunda quidem ea sunt ad recolenóum. Quum enim primo 
in sacram militiam cooptavit, voluit nos ea rite profiteri: Dominus pars haeredi- 


1) Matth. V, 13. 2) I Cor. IV, 1. 3) II Cor. V, 20. ?) Ioan. XV, 15, 16. 5) Hebr. VII, 26. 5) S. Io. 
Chrysost. hom. LXXXII in Matth. n. 5. 

tatis meae, et calicis mei: tu es, qui restitues haereditatem meam 
mihi!) Quibus, inquit Hieronymus, monetur clericus ut qui, vel ipse pars Domini 
est, vel Dominum partem habet, talem se exhibeat, ut et ipse possideat 
Dominum, et possideatur a Domino?) Subdiaconis accensendos ipsa quam graviter 
est allocuta! Iterum atque iterum considerare debetis attente quod 
onus hodie ultro appetitis;... quod si hunc ordinem susceperitis, 
amplius non licebit a proposito resilire, seo Deo... perpetuo famu- 
lari, et castitatem, illo adiuvante, servare oportebit. Tum denique: 
Si usque nunc fuistis tardi ad ecclesiam, amodo debetis esse assi- 
dui: si usque nunc somnolenti, amodo vigiles:... si usque nunc in- 
honesti, amodo casti... Videte cuius ministerium vobis traditur! 
Diaconatu porro augendis sic per Antistitem a Deo precata est: AbunoOet in eis 
totius forma virtutis, auctoritas modesta, pudor constans, 
innocentiae puritas et spiritualis observantia disciplinae. In 
moribus eorum praecepta tua fulgeant, ut suae castitatis 
exemplo imitationem sanctam plebs acquirat. Sed eo acrius movet 
commonitio initiandis sacerdotio facta: Cum magno timore ad tantum gra- 
dum ascendendum est, ac providendum ut caelestis sapientia, 
probi moresetóoiuturna iustitiae observatio ad id electos com- 
mendet... Sit odor vitae vestrae Oelectamentum Ecclesiae 
Christi, ut praedicatione atque exemplo aedificetis domum, 
idest familiam Dei. Maximeque omnium urget illud gravissime additum: Imi- 
tamini quod tractatis: quod profecto cum Pauli praecepto congruit: ut exhi- 
beamus omnem hominem perfectum in Christo Iesu?) 

Talis igitur quum sit mens Ecclesiae de sacerdotum vita, mirum nemini esse 
possit, quod sancti Patres ac Doctores omnes ita de ea re consentiant, ut illos fere 
nimios quis arbitretur: quos famen si prudenter aestimemus, nihil eos nisi apprime 
verum rectumque docuisse. iudicabimus. Eorum porro sententia haec summatim est. 
Tantum scilicet inter sacerdotem et quemlibet probum virum intercedere debet discri- 
minis, quantum inter caelum et terram: ob eamque causam, virtuti sacerdotali cavendum 
non solum ne gravioribus criminibus sit affinis, sedne minimis quidem. In quo virorum 
tam venerabilium iudicio Tridentina Synodus stetit, quum monuit clericos ut fugerent 
levia etiam delicta, quae in ipsis maxima essent4): maxima scilicet, 
non re ipsa, sed respectu peccantis, in quem, potiore iure quam in templorum aedificia, 
illud convenit: Domum tuam decet sanctitudo S5) 

lam sanctitas eiusmo0i, qua sacerdotem carere sit nefas, videndum est in quo 
sit ponenda: id enim si quis ignoret vel praepostere accipiat, magno certe in discrimine 
versatur. Equidem sunt qui putent, quin etiam profiteantur, sacerdotis laudem in eo 
collocandam omnino esse, ut sese aliorum utilitatibus totum impendat: quamobrem, 
Oimissa fere illarum cura virtutum, quibus homo perficitur ipse (eas ideo vocitant p a s- 
sivas), aiunt vim omnem atque studium esse conferenda ut activas virtutes quis 


1) Ps. XV, 5. ?) Ep. LII, ad Nepotianum, n. 5. 3) Coloss. I, 28. 4) Sess. XXII, de reform., c. 1. 
5) Ps. XCII, 5. 

excolat exerceatque. Haec sane doctrina mirum quantum fallaciae habet atque exitii. 
De ea Decessor noster fel. rec. sic pro sua sapientia edixit !): »Christianas... virtutes, 
alias temporibus aliis accommodatas esse, is solum velit, qui Apostoli verba non memi- 
nerit: Quos praescivit, et praedestinavit conformes fieri ima- 
ginis Filii sui2). Magister et exemplar sanctitas omnis Christus est; ad cuius 
regulam aptari omnes necesse est, quotquot avent beatorum sedibus inseri. lamvero 
haud mutatur Christus progredientibus saeculis, seó idem heri, et hodie: ipse 
etinsaecula?3. Ad omnium igitur aetatum homines pertinet illud: Discite a me, 
quia mitis sum, et humilis corde 2; nulloque non tempore Christus se nobis 
exhibet factum obedientem usque að mortem; valetque quavis aetate 
Apostoli sententia: Qui... sunt Christi, carnem suam crucifixerunt 
cum vitiis et concupiscentiis«9. Quae documenta si quidem spectant unum- 
quemque fidelium, propius tamen aO sacerdotes attinent: ipsique prae ceteris dicta sibi 
habeant quae idem Decessor Noster apostolico ardore subiecit: »Quas utinam virtutes 
multo nunc plures sic colerent, ut homines sanctissimi praeteritorum temporum! qui 
demissione animi, obedientia, abstinentia, potentes fuerunt opere et sermone, 
emolumento maximo, nedum religiosae rei, sed publicae ac civilis«. Ubi animadvertere 
non abs re fuerit, Pontificem prudentissimum iure optimo singularem abstinentiae men- 
tionem intulisse, quam evangelico verbo dicimus, abnegationem sui. Quippe hoc prae- 
sertim capite, dilecti filii, robur et virtus et fructus omnis sacerdotalis muneris conti- 
netur: hoc neglecto exoritur quidquid in moribus sacerdotis possit oculos animosque 
fidelium offendere. Nam si turpis lucri gratia quis agat, si negotiis saeculi se involvat, 
si primos appetat accubitus ceterosque despiciat, si carni et sanguini acquiescat, si 
quaerat hominibus placere, si fidat persuasibilibus humanae sapientiae verbis; haec 
omnia inüe fluunt, quoo Christi mandatum negligit conditionemque respuit ab ipso 
latam: Si quis vult post me venire, abneget semetipsum?) 

Ista Nos quum adeo inculcamus, illud nihilo minus sacerdotem aómonemus, non 
sibi demum soli vivendum sancte: ipse enimvero est operarius, quem Christus exiit... 
conOucere in vineam suam?) Eius igitur est fallaces herbas evellere, serere 
utiles, irrigare, tueri ne inimicus homo superseminet zizania. Cavendum propterea sacer- 
doti ne, inconsulto quodam intimae perfectionis studio adductus, quidquam praetereat 
de muneris partibus quae in aliorum bonum conducant. Cuiusmodi sunt verbum Dei 
nuntiare, confessiones rite excipere, adesse infirmis praesertim morituris, ignaros fidei 
erudire, solari moerentes, reducere errantes, usquequaque imitari Christum: Qui per- 
transiit benefacienóo et sanando omnes oppressos a Oiabolo?) 
Inter haec vero insigne Pauli monitum sit menfi defixum: Neque qui plantat est 
aliquio, neque qui rigat: sed, qui incrementum dat, Deus19) Liceat 
quidem euntes et flentes mittere semina; liceat ea labore multo fovere: sed ut germi- 
nent edantque optatos fructus, id nempe unius Dei est eiusque praepotentis auxilii. 
Hoc accedit magnopere considerandum, nihil praeterea esse homines nisi instrumenta, 


1) Ep. Testerm benevolentiae, ad Archiep. Baltimor., 22 lan. 1899. 2) Rom. VIII, 29. 3) Hebr. 

quibus ad animorum salutem utitur Deus; ea oportere idcirco ut apta snt quae a Deo 
tractentur. Qua sane ratione? Num ullà putamus vel insita vel parta studio praestantia 
moveri Deum ut opem adhibeat nostram ad suae gloriae amplitudinem ? Nequaquam: 
scriptum est enim: Quae stulta sunt mundi elegit Deus, ut confundat 
sapientes: et infirma mundi elegit Deus, ut confundat fortia: et 
ignobilia mundi, et contemptibilia elegit Deus, et ea quae non sunt, 
ut ea quae sunt destrueret!) Unum nimirum est quod hominem cum Deo 
coniungat, unum quod gratum efficiat, atque non indignum eius misericordiae admini- 
strum: vitae morumque sanctimonia. Haec, quae demum est supereminens lesu Christi 
scientia, sacerdoti si desit, desunt ei omnia. Nam, ab ea disiunctae, ipsa exquisitae 
doctrinae copia (quam Nosmetipsi nitimur in clero provehere), ipsaque agendi dexteritas 
et sollertia, etiamsi emolumenti aliquid vel Ecclesiae vel singulis afferre possint, non 
raro tamen detrimenti iisóem sunt flebilis causa. Sanctimonia vero qui ornetur et 
affluat, is quam multa possit, vel infimus, mirifice salutaria in populo Dei aggredi et 
perficere, complura ex omni aetate testimonia loquuntur: praeclare, non remotà memoria, 
Ioannes Bapt. Vianney, animarum in exemplum curator, cui honores Caelitum Beatorum 
Nosmet decrevisse laetamur. Sanctitas una nos efficit, quales vocatio divina exposcit: 
homines videlicet mundo crucifixos, et quibus mundus ipse sit crucifixus; homines in 
novitate vitae ambulantes, qui, ut Paulus monet2, in laboribus, in vigiliis, in 
ieiuniis, in castitate, in scientia, in longanimitate, in suavitate, 
in Spiritu Sancto, in caritate non ficta, in verbo veritatis seipsos 
exhibeant ut ministros Dei; qui unice in caelestia tendant, et alios eodem adducere 
omni ope contendant. 

Quoniam vero, ut nemo unus ignorat, vitae sanctitas eatenus fructus est volun- 
tatis nostrae, quoad haec gratiae subsidio reboretur a Deo, abunde nobis Deus ipse 
providit, ne gratiae munere, si velimus, ullo tempore careamus; idque in primis asse- 
quimur studio precandi. Sane precationem inter et sanctimoniam is necessario intercedit 
usus, ut altera esse sine altera nullo modo possit. Quocirca consentanea omnino veri- 
tati est ea sententia Chrysostomi: Arbitror cunctis esse manifestum, quoo 
simpliciter impossibile sit absque precationis praesidio cum vir- 
tute degere3): acuteque Augustinus conclusit: Vere novit recte vivere, qui 
recte novit orare4. Quae nobis documenta Christus ipse et crebra hortatione et 
maxime exemplo suo firmius persuasit. Nempe orandi causa vel in deserta secedebat, 
vel montes subibat solus; noctes solidas totus in eo exigebat; templum frequenter 
a0ibat; quin etiam, stipantibus turbis, ipse erectis in caelum oculis palam orabat; de- 
nique suffixus cruci, medios inter mortis dolores, cum clamore valido et lacrimis sup- 
plicavit Patri. Hoc igitur certum ratumque habeamus, sacerdotem, ut gradum officiumque 
digne sustineat suum, precandi studio eximie O0ediium esse oportere. Saepius quidem 
dolendum quod ipse ex consuetudine potius id faciat quam ex animi ardore; qui statis 
horis oscitanter psallat vel pauculas interserat preces, nec deinde ullam de die partem 
memor tribuat alloquendo Deo, pie sursum adspirans. Sed enim sacerdos multo impen- 


1) I Cor. I, 27, 28. 2) II Cor. VI, 5 et seqq. 3) De precatione, orat. 1. 4) Hom. IV ex 50. 

sius ceteris paruisse debet Christi praecepto: Oporiet semper orare!); cui inhae- 
'rens Paulus tantopere suadebat: Orationi instate, vigilantes in ea in gra- 
tiarum actione2): Sine intermissione orate?) Animo quippe sanctimoniae 
propriae aeque ac salutis alienae cupido quam multae per diem sese dant occasiones 
ut in Deum feratur! Angores intimi, tentationum vis ac pertinacia, virtutum inopia, re- 
missio ac sterilitas operum, offensiones et negligentiae creberrimae, timor óemum ad 
iudicia divina; haec omnia valde incitant ut ploremus coram Domino, ac, praeter, impe- 
tratam opem, bonis ad ipsum meritis facile ditescamus. Neque nostra tantummodo plo- 
remus causa oportet. [n ea, quae latius ubique funditur, scelerum colluvione, nobis vel 
maxime imploranóa exorandaque est Oivina clementia; nobis instanóum apud Christum, 
sub mirabili Sacramento omnis gratiae benignissime prodigum: Parce, Domine, 
parce populo tuo. 

Illud in hac parte caput est, uf aeternarum rerum meditationi certum aliquod 
spatium quotidie concedatur. Nemo est sacerdos qui possit hoc sine gravi incuriae nota 
et animae detrimento praetermittere. Ad Eugenium III, sibi quondam alumnum, tunc 
vero romanum Pontificem, Bernardus Abbas sanctissimus scribens, eum libere obnixeque 
admonebat, ne unquam a quotidiana divinorum meditatione vacaret, nulla admissa excu- 
satione curarum, quas multas et maximas supremus habet apostolatus. Id autem se iure 
exposcere contendebat, utilitates eiusóem exercitaiionis ita enumerans prudentissime: 
Fontem suum, id est mentem, de qua oritur, purificat consideratio. 
Deinde regit affectus, dirigit actus, corrigit excessus, componit 
mores, vitam honestat et ordinat; postremo divinarum pariter et 
humanarum rerum scientiam confert. Haec est quae coníusa di- 
sterminat, hiantia cogit, sparsa colligit, secreta rimatur, vera 
vestigat, verisimilia examinat, ficta et fucata explorat. Haec est 
quae agen0a praeordinat, acta recogitat, ut nihil in mente resioeat 
aut incorrectum aut correctione egens. Haec est quae in prosperis 
adversa praesentit, in adversis quasi non sentit; quorum alterum 
fortitudinis, alterum prudentiae est^4. Quae quidem magnarum utilitatum 
summa, quas meditatio parere est nata, nos item docet atque admonet, quam sit illa, 
non modo in omnem partem salutaris, sed admodum necessaria. 

Quamvis enim varia sacerdotii munia augusta sint et plena venerationis, usu 
tamen frequentiore fit ut ipsa tractantes non ea plane qua par est religione perpendant. 
Hinc, sensim defervescente animo, facilis gressus ad socordiam, atque adeo ad fasti- 
dium rerum sacerrimarum. Accedit, quoà sacerdotem quotidiana consuetudine versari 
necesse sit quasi in medio nationis pravae; uf saepe, in pastoralis ipsa cari- 
fatis perfunctione, sit sibi pertimescendum ne lateant inferni anguis insidiae. Quid, 
quod tam est proclive, 0e mundano pulvere etiam religiosa corda sordescere ? Apparet 
igitur quae et quanta urgeat necessitas ad aeternorum contemplationem quotidie rede- 
undi, ut adversus illecebras mens et voluntas, renovato subinde robore, obfirmentur. 
Praeterea expedit sacerdoti quadam instrui facilitate assurgendi nitendique in caelestia; 
qui caelestia sapere, eloqui, suadere omnino Oebet; qui sic debet vitam suam omnem 

supra humana instituere, ut, quidquid pro sacro munere agit, secundum Deum agat, 
instinctu ductuque fidei. Iamvero hunc animi habitum, hanc veluti nativam cum Deo 
coniunctionem efficit maxime ac tuetur quotidianae meditationis praesidium; id quod 
prudenti cuique tam perspicuum est, ut nihil opus sit longius persequi. Quarum rerum 
confirmationem petere licet, sane tristem, ex eorum vita sacerdotum, qui divinorum 
meditationem vel parvi pendunt vel plane fastidiunt. Videas enim homines, in quibus 
sensus Christi, illud tam praestabile bonum, oblanguit; totos ad terrena conversos, 
vana consectantes, leviora effutientes: sacrosancta obeuntes remisse, gelide, fortasse 
indigne. lampridem ipsi, unctionis sacerdotalis recenti charismate perfusi, diligenter 
parabant ad psallendum animam, ne perinde essent ac qui tentant Deum; opportuna 
quaerebant tempora locaque a strepitu remotiora; divina scrutari sensa studebant; 
laudabant, gemebant, exsultabant, spiritum effundebant cum Psalte. Nunc vero, quantum 
mutati ab illis sunt!.. Itemque vix quidquam in ipsis residet de alacri ea pietate quam 
spirabant erga divina mysteria. Quam dilecta erant olim tabernacula illa! gestiebat 
animus adesse in circuitu mensae Domini, et alios ad eam atque alios advocare pios. 
Ante sacrum quae mundities, quae preces desiderantis animae! tum in ipso agendo 
quanta erat reverentia, augustis caeremoniis decore suo integris; quam effusae ex prae- 
corüiis gratiae: feliciterque manabat in populum bonus odor Christi!... Rememora- 
mini, obsecramus, Oilecti filii rememoramini... pristinos dies!): tunc nempe 
calebat anima, sanctae me0itationis studio enutrita. 

In his autem ipsis, qui recogitare corde2) gravantur vel negligunt, non 
desunt sane qui consequentem animi sui egestatem non dissimulent, excusentque, id 
causae obtendentes, se totos agitationi ministerii deoidisse, in multiplicem aliorum utili- 
tatem. Verum falluntur misere. Nec enim assueti cum Deo colloqui, quum de eo ad 
homines dicunt vel consilia christianae vitae impertiunt, prorsus carent divino afflatu; 
ut evangelicum verbum videatur in ipsis fere intermortuum. Vox eorum, quantavis pru- 
dentiae vel facundiae laude clarescat, vocem minime reddit Pastoris boni, quam oves 
salutariter audiant: strepit enim diffluitque inanis, atque interóum damnosi fecunda 
exempli, non sine religionis dedecore et offensione bonorum. Nec dissimiliter fit in ce- 
teris partibus actuosae vitae: quippe vel nullus inde solidae utilitatis proventus, vel 
brevis horae, consequitur, imbre deficienti caelesti, quem sane devocat uberrimum 
oratio humiliantis se3). Quo loco facere quiaem non possumus quin eos vehe- 
menter doleamus, qui pestiferis novitatibus abrepti, contra haec sentire non vereantur, 
impensamque meditando et precando operam quasi perditam arbitrentur. Proh funesta 
caecitas! Utinam, secum ipsi probe considerantes, aliquando cognoscerent quorsum 
evadat neglectus iste contemptusque orandi. Ex eo nimirum germinavit superbia et 
contumacia; unde nimis amari excrevere fructus, quos paternus animus ef commemorare 
refugit et omnino resecare exoptat. Optatis annuat Deus; qui benigne devios respiciens, 
tanta in eos copia spiritum gratiae et precum effundat, ut errorem deflentes 
suum, male desertas vias communi cum gaudio volentes repetant, cautiores persequantur. 
Item ut olim Apostolo 4, ipse Deus sit Nobis testis, quo modo eos omnes cupiamus 
in visceribus Iesu Christi! 


1) Hebr. X, 32. 2) lerem. XII, 11. 3) Eccli. XXXV, 21. 4) Philipp. I, 8. 

Illis igitur vobisque omnibus, dilecti filii, alte insideat hortatio Nostra, quae 
Christi Domini est: Videte, vigilate, et orate!) Praecipue in pie meditanóoi 
studio uniuscuiusque elaboret industria: elaboret simul animi fiducia, identidem rogan- 
tis: Domine, doce nos orare2). Nec parvi quidem momenti esse nobis ad meQi- 
tandum debet peculiaris quaedam causa; scilicet quam magna vis consilii virtutisque 
inde profluat, bene utilis ad rectam animarum curam, opus omnium perdifficile. Cum re 
cohaeret, et est memoratu dignum, Sancti Caroli pastorale alloquium: »Intelligite, fratres, 
nil aeque ecclesiasticis omnibus viris esse necessarium ac est oratio mentalis, actiones 
nostras omnes praecedens, concomitans et subsequens: Psallam, inquit propheta, et 
intelligam3). Si Sacramenta ministras, o frater, meditare quid facis; si Missam cele- 
bras, meditare quid offers; si psallis, meditare cui et quid loqueris; si animas regis, 
meditare quonam sanguine sint lavatae« 4. Quapropter recte ac iure Ecclesia nos ea 
davidica sensa iterare frequentes iubet: Beatus vir, qui in lege Domini medi- 
tatur; voluntas eius permanet die ac nocte; omnia quaecumque 
faciet semper prosperabuntur. Ad haec, unum Oenique instar omnium sit 
nobile incitamentum. Sacerdos enim, si alter Christus vocatur et est communica- 
tione potestatis, nonne talis omnino et fieri et haberi debeat etiam imitatione factorum ?... 
Summum igitur studium nostrum sit in vita Iesu Christi meditari») 

Cum divinarum rerum quotidiana consideratione magni refert ut sacerdos piorum 
librorum lectionem, eorum in primis qui divinitus inspirati sunt, coniungat assiduus. 
Sic Paulus mandabat Timotheo: Attende lectionió. Sic Hieronymus, Nepo- 
tianum ðe vita sacerdotali instituens, id inculcabat: Nunquam ðe manibus 
tuis sacra lectio deponatur: cuius rei hanc subtexebat causam: Disce 
quod Ooceas: obtine eum, qui secundum Ooctrinam est, fidelem 
sermonem, ut possis exhortari in Ooctrina sana, et contradi- 
centes revincere. Quantum enimvero proficiunt sacerdotes qui constanti hoc prae- 
stant assuetudine; ut sapide praedicant Christum, utque mentes animosque audientium, 
potius quam emolliant et mulceant, a0 meliora impellunt, ad superna erigunt desideria! 
Sed alia quoque de causa, atque eà in rem vestram, dilecti filii, frugifera, praeceptio 
valet eiusóem Hieronymi: Semper in manu tua sacra sit lectio?) Quis enim 
nesciaf maximam esse in amici animum vim cuiuspiam amici qui candide moneat, con- 
silio iuvet, carpat, excitet, ab errore avocet? Deatus, qui invenit amicum 
verum)... qui autem invenit illum, invenit thesaurum?) Iamvero ami- 
cos vere fideles adscribere ipsi nobis pios libros debemus. De nostris quippe officiis 
ac Oe praescriptis legitimae disciplinae graviter commonefaciunt; repressas in animo 
caelestes voces suscitant; desidiam propositorum castigant; dolosam obturbant tran- 
quillitatem; minus probabiles affectiones, dissimulatas, coarguunt; pericula detegunt, 
saepenumero incautis patentia. Haec autem omnia sic illi tacita cum benevolentia prae- 
stant, uf se nobis non modo amicos praebeant, sed amicorum perquam optimos prae- 
beant. Siquidem habemus, quum libeat, quasi lateri adhaerentes, intimis necessitatibus 
nullà non hora promptos; quorum vox nunquam est acerba, consilium nunquam cupidum, 


1) Marc. XIII, 33. 2) Luc. XI, 1. 3) Ps. C, 2. 4) Ex orationib. ad clerum. 5) De imit. Chr. I, 1. 
6) I Tim. IV, 13. 7) Ep. LVIII ad Paulinum, n. 6. 3) Eccli. XXV, 12. 9) Ib. VI, 14. 

sermo nunquam timidus aut mendax. Librorum piorum saluberrimam efficacitatem multa 
quidem eaque insignia declarant exempla; at exemplum profecto eminet Augustini, cuius 
promerita in Ecclesiam amplissima inde auspicium duxerunt: Tolle, lege; tolle, 
lege... Arripui (epistolas Pauli apostoli, aperui et legi in silentio... Quasi 
luce securitatis infusa cordi meo, omnis dubitationis tenebrae 
diffugerunt!) Sed contra heu! saepius accidit nostra aetate, ut homines e clero 
tenebris dubitationis sensim offundantur et saeculi obliqua sectentur, eo praesertim 
quod piis divinisque libris longe alios omne genus atque ephemeridum turbam prae- 
optent, ea quidem scatentia errore blando ac lue. Vobis, dilecti filii, cavete: adultae 
provectaeque aetati ne fidite, neve sinite spe fraudulenta illuói, ita vos posse aptius 
communi bono prospicere. Certi custodiantur fines, tum quos Ecclesiae leges praesti- 
tuant, fum quos prudentia cernat et caritas sui: nam venena istaec semel quis animo 
imbiberit, concepti exitii perraro quidem eífugiet damna. 

Porro emolumenta, tum a sacra lectione, tum ex ipsa me0ditatione caelestium 
quaesita, futura certe sunt sacerdoti uberiora, si argumenti quidpiam accesserit, unde 
ipsemet dignoscat an lecta et meoitata religiose studeat in usu vitae perficere. Est 
apposite að rem egregium quoddam documentum Chrysostomi, sacerdoti praesertim 
exhibitum. Quotidie sub noctem, antequam somnus obrepat, excita iudicium con- 
scientiae tuae,ab ipsa rationem exige,et quae interdiu mala cepisti 
consilia... fodica et Oilania, et de eis poenam sume?) Quam rectum id 
sit ad fructuosum christianae virtuti, prudentiores pietatis magistri luculenter evincunt, 
optimis quidem monitis et hortamentis. Praeclarum illud referre placet e disciplina 
Sancti Bernardi: Integritatis tuae curiosus explorator, vitam tuam in 
quotidiana oiscussione examina. Attende diligenter quantum pro- 
ficias, vel quantum deficias... Stude cognoscere te... Pone omnes 
transgressiones ftuas ante oculos tuos. Statue te ante te, tam- 
quam ante alium; et sic te ipsum plange?). 

Etiam in hac parte probrosum vere sit, si Christi dictum eveniat: Filii 
huius saeculi prudentiores filiis lucis!4 Videre licet quanta illi sedulitate 
sua negotia procurent: quam saepe data et accepta conferant; quam accurate restricte- 
que rationes subducant; iacturas factas ut doleant, seque ipsi acrius excitent ad sar- 
ciendas. Nos vero, quibus fortasse ardet animus að aucupandos honores, að rem fami- 
liarem augendam, ad captandam praesidio scientiae praedicationem unice et gloriam ; 
negotium maximum idemque perarduum, sanctimoniae videlicet adeptionem, languentes, 
fastidiosi tractamus. Nam vix interóum apud nos colligimus et exploramus animum; 
qui propterea paene silvescit, non secus ac vinea pigri, de qua scriptum: Per agrum 
hominis pigri transivi, et per vineam viri stulti: et ecce totum 
repleverant urticae, et operuerunt superficiem eius spinae, et 
maceria lapidum destructa erat) Ingravescit res, crebrescentibus circum 
exemplis pravis, sacerootali ipsi virtuti haud minime infestis; ut opus sit vigilantius 
quotidie incedere ac vehementius obniti. lam experiendo cognitum est, qui frequentem 


1) Conf. 1. VIII, c. 12. 2) Exposit. in Ps. IV, n. 8. 3) Meditationes piissimae. c. V, de quotid. 
sui ipsius exam. ^) Luc. XVI, 8. 5) Prov. XXIV, 30, 31. 

in se censuram et severam de cogitatis, de dictis, de factis peragat, eum plus valere 
animo, simul ad odium et fugam mali, simul ad studium et ardorem boni. Neque minus 
experiendo compertum, quae incommoda et damna fere accidant Oeclinanti tribunal 
illud, ubi sedeat iudicans iustitia, stet rea et ipsum accusans conscientia. In ipso frustra 
quidem desideres eam agendi circumspectionem, quae adeo in christiano homine pro- 
batur, de minoribus quoque noxis vitandis; eamque verecundiam animi, maxime sacer- 
dotis propriam, ad omnem vel levissimam in Deum offensam expavescentis. Quin immo 
indiligentia atque neglectus sui nonnunquam eo Oeterius procedit, ut ipsum negligant 
poenitentiae sacramentum: quo nihil sane opportunius infirmitati humanae suppeditavit 
Christus insigni miseratione. Diffitendum certe non est, acerbeque est deploranóum, non 
ita raro contihgere, ut qui alios a peccando fulminea sacri eloquii vi deterret, nihil tale 
metuat sibi culpisque obcallescat; qui alios hortatur et incitat ut labes animi ne mo- 
rentur Oebita religione Oetergere, id ipse tam ignave faciat atque etiam diuturno mensium 
spatio cunctetur; qui aliorum vulneribus oleum et vinum salutare novit infundere, 
saucius ipse secus viam iaceat, nec medicam fratris manum, eamque fere proximam, 
providus sibi requirat. Heu quae passim consecuta sunt hodieque consequuntur, prorsus 
indigna coram Deo et Ecclesia, perniciosa christianae multitudini, indecora sacer- 
dotali ordini! 

Haec Nos, Oilecti filii, pro conscientiae officio quum reputamus, oppletur animus 
aegritudine, et vox cum gemitu erumpit: Vae sacerdoti, qui suum tenere locum nesciat, 
et nomen Dei sancti, sui esse sanctus debet, infideliter polluat! Optimorum corruptio, 
teterrimum: Grandis dignitas sacerdotum, sed grandis ruina eorum, 
si peccant; laetemur ad ascensum, sed timeamus aò lapsum: non est 
tanti gaudii excelsa tenuisse, quanti moeroris de sublimioribus 
corruisse!!) Vae igitur sacerdoti, qui, immemor sui, precandi studium deserit; qui 
piarum lectionum pabulum respuit; qui ad se ipse nunquam regreditur uf accusantis 
conscientiae exaudiat voces! Neque crudescentia animi vulnera, neque Ecclesiae matris 
ploratus movebunt miserum, donec eae feriant terribiles minae; Excaeca cor po- 
puli huius, et aures eius aggrava: et oculos eius claude: ne forte 
videat oculis suis, et auribus suis audiat, et corde suo intelligat, 
et convertatur, et sanem eum2). Triste omen ab unoquoque vestrum, dilecti 
filii, avertat dives in misericordia Deus; ipse qui Nostrum intuetur cor, nulla prorsus 
in quemquam amaritudine affectum, seò omni pastoris et patris caritate in omnes per- 
motum: Quae est enim nostra spes; aut gaudium, aut corona glo- 
riae? nonne vos ante Dominum nostrum Iesum Christum? 323) 

At videtis ipsi, quotquot ubique estis, quaenam in tempora, arcano Dei consilio, 
Ecclesia inciderit. Videte pariter et meditamini quam sanctum officium vos feneat, ut 
a qua tanto dignitatis honore donati estis, eidem contendatis adesse et succurrere labo- 
ranti. Itaque in clero, si unquam alias, nunc opus maxime est virtute non mediocri; in 
exemplum integra, experrecta, operosa, paratissima demum facere pro Christo et pati 
fortia. Neque aliud quidquam est quod cupidiore Nos animo precemur et optemus vobis, 
singulis et universis. In vobis igitur intemerato semper honore floreat castimonia, nostri 


1) S; Hieron, in Ezech, l. XIII, c. 44. v. 30. 2) Is, VI, 10. 3) I Thess. II, 19, 

ordinis lectissimum ornamentum; cuius nitore sacerdos, ut adsimilis efficitur angelis 
sic in christiana plebe venerabilior praestat sanctisque fructibus fecundior. Vigeat per- 
petuis auctibus reventia et obedientia, iis solemni ritu promissa, quos divinus Spiritus, 
rectores constituit Ecclesiae: praecipue in obsequio huic Sedi Apostolicae iustissime 
Oebito mentes animique arctioribus quotidie fidelitatis nexibus devinciantur. Excellatque 
in omnibus caritas, nullo modo quaerens quae sua sunt: ut, stimulis qui humanitus 
urgent invidae contentionis cupidaeve ambitionis cohibitis, vestra omnium studia ad 
incrementa divinae gloriae fraterna aemulatione conspirent. Vestrae beneficia caritatis 
multitudo magna languentium, caecorum, claudorum, aridorum, 
quem miserrima, expectat; vel maxime expectant densi adolescentum greges, civitatis et 
religionis spes carissima, fallaciis undique cincti et corruptelis. Studete alacres, non modo 
sacra catechesi impertienda, quod rursus enixiusque commendamus, seò, omni quacum- 
que liceat ope consilii et sollertiae, bene optimeque mereri de omnibus. Sublevando, 
tutando, medendo paciticanóo, hoc demum velitis ac propemodum sitiatis, lucrari vel 
obstringere animas Christo. Ab inimicis eius heu quam impigre, quam laboriose, quam 
non trepide agitur instatur, exitio animarum immenso! Ob hanc potissime caritatis laudem 
Ecclesia catholica gaudet et gloriatur in clero suo, christianam pacem evangelizante, 
salutem atque humanitatem afferente, a0 gentes usque barbaras: ubi ex magnis eius 
laboribus, profuso nonnunquam sanguine consecratis, Christi regnum latius in dies pro- 
fertur, et fides sancta enitet novis palmis augustior. Quod si, dilecti filii, effusae cari- 
tatis vestrae officiis simultas, convicium, calumnia, ut persaepe fit, responderit, nolite 
ideo tristitiae succumbere, nolite deficere bene facientes!) Ante oculos obver- 
sentur illorum agmina, numero meritisque insignia, qui per Apostolorum exemple, in 
contumeliis pro Christi nomine asperrimis, ibant gaudentes, maledicti bene- 
dicebant. Nempe filii sumus fratresque Sanctorum, quorum nomina splendent in 
libro vitae, quorum laudes nuntiat Ecclesia: Non inferamus crimen gloriae 
nostrae!2) 

Instraurato et aucto in ordinibus cleri spiritu gratiae sacerdotalis, multo quidem 
efficacius valebunt Nostra Deo adspirante, proposita ad cetera, quaecumque late sunt, 
instauranda. Quapropter ad ea quae supra exposuimus, certa quaedam adiicere visum 
est, tamquam subsidia eidem gratiae custodiendae et alendae opportuna. Est primum, 
quod nemini sane non cognitum et probatum, sed non item omnibus re ipsa exploratum 
est, pius animae recessus ad Exercitia, quae vocant, spiritualia; annus, si fieri possit, vel 
apud se singulatim, vel potius unà cum aliis; unde largior esse fructus consuevit; salvis 
Episcoporum praescriptis. Huius instituti utilitates iam Ipsi satis laudavimus, quum non- 
nulla in eodem genere ad cleri romani disciplinam pertinentia ediximus3). Nec minus 
deinde proficiet animis, si consimilis recessus, ad paucas horas, menstruus, vel privatim 
vel communiter habeatur: quem morem libentes videmus pluribus iam locis inductum, 
ipsis Episcopis faventibus, atque interdum praesioentibus coetui. Aliud praeterea cordi 
est commendare: adstrictiorem quamdam sacerdotum, ut fratres a00ecet, inter se coniuc- 
tionem, quam episcopalis auctoritas firmet ac moderetur. Id sane commendabile, quod 
in societatem coalescant ad mutuam opem in adversis parandam, a0 nominis et mune- 


1) II Thess. II], 13. 2) I Mach. IX, 10. 3) Ep. Experiendo ad Card. in Urbe Vicarium, 27 Dec. 1904. 

rum integritatem contra hostiles astus tuendam, ad alias istiusmodi causas. At pluris 
profecto interest, consociationem eos inire ad facultatem doctrinae sacrae excolendam, 
in primisque ad sanctum vocationis propositum impensiore cura retinendum, ad anima- 
rum provehenOas rationes, consiliis viribusque collatis. Testantur Ecclesiae annales, 
quibus temporibus sacerdotes passim in communem quamdam vitam conveniebant, quam 
bonis fructibus id genus societas abundarit. Tale aliquid quidni in hanc ipsam aetatem, 
congruenter quidem locis et muniis, revocari queat? pristini etiam fructus, in gaudium 
Ecclesiae, nonne sint recte sperandi? Nec vero desunt instituti similis societates, sacro- 
rum Antistitum comprobatione auctae; eo utiliores, quo quis maturius, sub ipsa sacer- 
dotii initia, amplectatur. Nosmetipsi unam quamdam, bene aptam experti, fovimus in 
episcopali munere; eamdem etiamnum aliasque singulari benevolentia prosequimur. 
Ista sacerdotalis gratiae adiumenta, eaque item quae vigil Episcoporum prodentia pro 
rerum opportunitate suggerat, vos, dilecti filii, sic aestimate, sic adhibete, ut magis in 
dies magisque digne ambuletis vocatione qua vocati estis !), ministerium 
vestrum honorificantes, et perficientes in vobis Dei voluntatem, quae nempe est san- 
ctificatio vestra. 

Huc enimvero feruntur praecipuae cogitationes curaeque Nostrae: propterea 
sublatis in caelum oculis, supplices Christi Domini voces super universum clerum fre- 
quenter iteramus: Pater sancte... sanctifica eos2. In qua pietate laetamur 
permultos ex omni fidelium ordine Nobiscum comprecantes habere, de communi vestro 
et Ecclesiae bono vehementer sollicitos: quin etiam iucundum accidit, haud paucas esse 
genorosioris virtutis animas, non solum in sacratis septis, sed in media ipsa saeculi 
consuetudine, quae ob eamdem causam sese victimas Deo votivas non intermisa con- 
tentione exhibeant. Puras eximiasque eorum preces in odorem suavitatis summus Deus 
accipiat, neque humillimas abnuat preces Nostras. Faveat, exoramus, clemens idem et 
providus: atque e sanctissimo dilecti Filii sui Corde divitias gratiae, caritatis, virtutis 
omnis universum in clerum largiatur. Postremo, libet gratam ex animo vicem referre 
vobis, dilecti filii, de votis faustitatis quae, appetente sacerdotii Nostri natali quinqua- 
gesimo, multiplici pietate obtulistis: votaque pro vobis Nostra, quo cumulatius eveniant, 
magnae Virgini Matri concredita volumus, Apostolorum Reginae. Haec etenim illas sacri 
ordinis felices primitias exemplo suo edocuit quemadmodum perseverarent unanimes 
in oratione, donec induerentur superna virtute: eamdemque ipsis virtutem multo sane 
ampliorem sua deprecatione impetravit, consilio auxit et communivit, ad fertilitatem 
laborum laetissimam. Optamus interea, dilecti filii, ut pax Christi exultet in cordibus 
vestris cum gauóio Spiritus Sancti; auspice Apostolica Benedictiene, quam vobis omni- 
bus peramanti voluntate impertimus. 


Datum Romae, apud Sanctum Petrum, die IV Augusti anno MCMVIII, Pontifi- 
catus Nostri ineunte sexto. 


= PIUS PP. X. 
1) Ephes. V1 loan: XVII; 11, 17. 

.. Obchó0 Jubileuszu Ojca Św. 


Do Wielebnych XX. Proboszczów i Rządców Kościołów 
Dyecezyi Naszej. 


Gdy cały Kościół katolicki z radością obchodzi 50-letni Jubileusz 
kapłański Ojca Św. Piusa X, gdy miliony wiernych zanoszą modły do Pana 
Zastępów, aby jeszcze długo przy życiu i zdrowiu zachował Namiestnika 
Chrystusowego i błogosławił Jego rządom, godzi się, aby i Nasza Dyecezya 
wzięła czynny udział w tych zewnętrznych hołdach i oznakach czci wzglę- 
dem Głowy Kościoła, która niezwykłą dobrocią ujmuje serca wszystkich 
i przyświeca nam blaskiem przepięknych cnót swoich. 

Rozporządzamy przeto, aby we wszystkich kościołach Naszej Dye- 
cezyi odbyło się dziękczynne nabożeństwo jubileuszowe w niedzielę, 25-go 
października b. r., ze stosownem kazaniem okolicznościowem. Szczegóły 
o budującem życiu Piusa X można czerpać n. p. z książki X. Dr. Momi- 
dłowskiego o Piusie X, zaleconej Naszą Kurendą, także z broszurki taniej 
(10 hal. egz.) Henryka Zajączkowskiego, wydanej przez Sodalicyę Maryańską 
we Lwowie, również z pism kościelnych (n. p. «Dwutygodnik kateche- 
tyczny«), z broszurki: »Kościół a cywilizacya«, odczyt Paciorkiewicza — 
(wszystkie do nabycia w księgarni Jelenia), a wreszcie z listu zbiorowego 
XK. Biskupów galicyjskich, wydanego do wiernych z okazyi Jubileuszu Piusa X. 

Po sumie z wystawieniem Najśw. Sakramentu w monstrancyi, odpra- 
wionej w niedzielę, 25-go października, należy odśpiewać »Te Deum:, 
a po niem wiersze z modlitwą za Papieża, jak przepisane w »Directorium 
Officii divini« w dniu 14-go kwietnia. Dnia poprzedniego, w sobotę (24-go 
października), o godzinie 4-tej popołudniu, a w niedzielę (25-go października) 
przed sumą, około 9!» godziny rano, polecamy dzwonić przez pół godziny. 

Księża katecheci, za porozumieniem się z kierownikami szkół, od- 
prawią to nabożeństwo także dla dziatwy szkolnej w dogodnym dniu i go- 
dzinie po 25. października. 

Gdzieby warunki miejscowe sprzyjały, pożądaneby były obchody 
uroczyste pozakościelne z tej okazyi, n. p.: odczyty o Piusie X i Papie- 
stwie, wieczorki wokalno-muzykalne i przedstawienia sceniczne z poważnym 
podkładem religijnym. Możnaby je urządzać do końca bieżącego roku. 


a ME 


Hymn na cześć Papiestwa. 


X. Rudolf Nowowiejski ze Lwowa ułożył z okazyi 50-cioletniego Jubileuszu 
Ojca św. Piusa X hymn na cześć Papiestwa. Pobudka do wyóania drukiem tego hymnu 
Oylo pragnienie autora, aby ten hymn stał się własnością całego narodu polskiego, jako 
dowód czci największej i miłości ku Stolicy Apostolskiej. 

Pożądaną byłoby rzeczą, aby Wielebne Duchowieństwo, a zwłaszcza XX. Kate- 
checi, postarali się o to, iżby ten hymn najpierw w salach szkolnych z piersi dziatek 
rozbrzmiewał, skąd niewątpliwie za jakiś czas przeszedłby między nasz lud. W tym 
celu szczerze polecamy tę sprawę Wielebnemu Duchowieństwu, z nadmienieniem, że 
hymn ten nabywać można albo u autora: Lwów, ul. Czarnieckiego l. 32, albo w księ- 
garni Zygmunta jelenia w Tarnowie: 1 egzemplarz wydania ludowego, z podobizną 
Piusa X, 10 hal.; 100 egz. 8 Koron; w wielkim formacie na 2 głosy z tow. fortepianu 
i z opracowaniem na chóry: 1 egz. 1 Koronę. 


Solvuntur nova dubia circa decretum „Ne temere*. 


I. Utrum ao valida ineunda sponsalia partes teneantur subsignare scripturam 
unico contextu cum parocho seu Ordinario aut cum duobus testibus; an potius sufficiat 
ut scriptura, ab una parte cum parocho vel cum duobus testibus subsignata, remittatur 
ad alteram partem quae vicissim cum parocho vel cum duobus testibus subscribat. 

II. An ad sponsalium validitatem in scriptura sit apponenda data, seu adscriptio 
diei, mensis et anni. 

III. An vi decreti Ne temere, etam ad matrimonia mixta valide contrahenda, ab 
Ordinario vel a parocho exquirendus et: excipiendus sit contrahentium consensus. 

IV. Utrum ad valide et licite matrimoniis adsistendum, ad tramitem art. VI decreti, 
requiratur semper delegatio specialis, an vero sufficiat generalis. 

Resolutiones. Et Emmi Patres S. C. Concilii in plenariis comitiis diei 
27 julii 1908 respondendum censuerunt: 

AO I. Affirmative ad primam partem. negative ad secundam. 

Ao II. Affirmative. 

Ad III. Affirmattve, servatis ad liceitatem quoad reliqua praeszriptionibus et 
instructionibus S. Sedis. 

Ad IV. Quoad delegationem nihil esse immutatum, excepta necessitate eam 
faciendi sacerdoti oeterminato et certo, ac resirictam ad territorium delegantis. 

Eadem autem die SSmus Dnus Noster Pius PP. X, audita relatione infrascripti 
Secretarii, supra recensitas resolutiones ratas habere et approbare dignatus est, con- 
trariis non obstantibus quibuscumque. 

Vincentius, Card. Episc. Praenest., Praefectus. 
B. Pompili, Secretarius. 


MUTATIONES INTER VEN. CLERUM. 


INSTITUTI: ad beneficium in Brzozowa R. Ioannes Dulian, et að benef. in 
Biegonice R. Leo Miętus. 

DECORATI: Roch. et Mant. R. Ignatius Ziołowski, Par. in Złota. Exp. canon.: 
R. Andreas Biliński, Catech. sch. pop. in Bochnia; R. Valentinus Wcisło, Catech. sch. pop. 
in Mielec; R. Adalbertus Śnieżnicki, Par. in Brzeźnica ad Bochnia; R. Stanislaus Golonka, 
Par. in Brzeziny; R. Stanislaus Szablowski, Exp. in Krynica. 

TRANSLATI: R. Jacobus Bruśnicki e Brzozowa ad Dembno; R. Leo Romański 
e Luszowice ad Limanowa qua II Coop. 


Piis ad aram precibus commendatur 


anima p. d. Dris Caroli Szczeklik, prof. Theol. mor. in Semin. dioec, qui die 28 Septem- 
bris S. Sacr. provisus pie in Domino obdormivit. Societati precum adscriptus. 


Z KONSYSTORZA BISKUPIEGO. 


W Tarnowie, dnia 11. października 1908. 


X. Władysław Chendyński * LEON 
Kanclerz. 
BISKUP. 


Nakładem Kleru Dyecezalnego. Drukiem Zygmunta Jelenia w Tarnowie. 


